CELEX: 52011PC0732
Language: lt
Date: 2011-11-11
Title: Pasiūlymas TARYBOS SPRENDIMAS kuriuo atitinkamoje Pasaulio prekybos organizacijos instancijoje nustatoma Europos Sąjungos pozicija dėl Samoa stojimo į Pasaulio prekybos organizaciją

|

52011PC0732

Pasiūlymas TARYBOS SPRENDIMAS kuriuo atitinkamoje Pasaulio prekybos organizacijos instancijoje nustatoma Europos Sąjungos pozicija dėl Samoa stojimo į Pasaulio prekybos organizaciją  /* KOM/2011/0732 galutinis - 2011/0331 (NLE) */  

	AIŠKINAMASIS MEMORANDUMAS1. PASIŪLYMO APLINKYBĖSSamoa Nepriklausomosios Valstybės stojimo į PPO sąlygų apžvalgaI. ĮŽANGAPasaulio prekybos organizacijos (toliau – PPO) narės ir Samoa Nepriklausomoji Valstybė (toliau – Samoa) pasiekė baigiamąjį derybų dėl Samoa stojimo į šią organizaciją sąlygų etapą. Derybos, prasidėjusios 1998 m. Samoa pateikus prašymą prisijungti prie PPO, truko 13 metų. Samoa prašymas dėl stojimo į PPO buvo išnagrinėtas pagal 2002 m. gruodžio 10 d. PPO Generalinės tarybos sprendime dėl mažiausiai išsivysčiusių šalių stojimo išdėstytas gaires ir dabar, prieš ES oficialiai pritariant Samoa stojimui, turi būti priimtas Tarybos sprendimas, kuriuo patvirtinamos Samoa stojimo sąlygos.Toliau pateikiama stojimo sąlygų santrauka.II. SAMOA STOJIMO Į PPO SĄLYGŲ SANTRAUKA PAGAL SEKTORIUSSamoa galutinių apribotųjų normų (toliau – GAN) vidurkis yra 21 proc.Galutinių apribotųjų normų vidurkis skirtinguose pramonės sektoriuose svyruoja nuo 13,5 proc. farmacijos produktų sektoriuje ir 16 proc. cheminių medžiagų sektoriuje iki 30 proc. avalynės ir žaislų sektoriuje.Iš 5 315 Samoa sąrašo tarifų eilučių tik 23 stojimo metu nepasieks GAN, todėl bus nustatytas jų įgyvendinimo terminas. 16 pramonės prekių tarifų eilučių (rutuliniai guoliai, navigacijos prietaisai, dviračiai) įgyvendinimo terminas – 2017 m., o 7 žemės ūkio sektoriaus tarifų eilučių (kviečiai, miežiai, kramtomoji guma) – 2022 m.Atsižvelgiant į tai, kad Samoa turi mažiausiai išsivysčiusios šalies statusą, taip pat į mažą šalies dydį, ekonomikos pažeidžiamumą ir salos izoliuotumą, šie vidutiniai tarifai yra gana pagrįsti. Pagal ankstesnę ES praktiką dėl mažiausiai išsivysčiusių šalių tokio dydžio tarifai laikomi pagrįstais panašaus ekonominio išsivystymo šalims. Kaip AKR grupei priklausanti Ramiojo vandenyno valstybė, Samoa dalyvauja derybose dėl visapusiško ekonominės partnerystės susitarimo.Pramoninės prekės-  Ne žemės ūkio produktų GAN vidurkis yra 22,3 proc.-  Daugumos pramonės sektorių tarifų vidurkis nesiekia 25 proc., didžiausias tarifas – 30 proc.-  Didžiausi tarifai yra avalynės ir žaislų sektoriuje (GAN – 30 proc.).-  Farmacijos produktų mažiausias tarifų vidurkis yra 13,5 proc., palyginti mažas ir cheminių produktų tarifų vidurkis – 16 proc.Žemės ūkio prekės-  Žemės ūkio prekių GAN vidurkis yra 19,6 proc.-  Didžiausi žemės ūkio tarifų vidurkiai siekia 35 proc. (šokoladas, kava, tabakas ir gyvūnų augintinių ėdalas) ir 65 proc. (šviežios daržovės ir žuvis). Grūdų, pavyzdžiui, kviečių, miežių ir ryžių, tarifai svyruoja nuo 10 proc. iki 15 proc.PaslaugosAtsižvelgiant į mažiausiai išsivysčiusios šalies statusą, labai palankiai vertinamas Samoa konkrečių įsipareigojimų paslaugų srityje sąrašas. Samoa prisiims įsipareigojimus dėl patekimo į rinką ir nacionalinių sąlygų įvairiuose paslaugų, įskaitant profesines, kompiuterių ir kitas verslo paslaugas, komunikacijos paslaugas (pašto ir telekomunikacijų), statybų, privataus švietimo, aplinkos apsaugos, finansų (draudimo ir bankininkystės) ir turizmo paslaugas, sektoriuose,.Įsipareigojimai pagal protokoląBaigiamajame daugiašaliame stojimo proceso etape PPO narės siekė bendrai užtikrinti, kad Samoa prekybos įstatymai ir institucijos iš esmės atitiktų PPO taisykles ir susitarimus, ir šias nuostatas išdėstė Stojimo protokole ir Darbo grupės ataskaitoje. ES ypač svarbūs šie klausimai:Prekybos teisėsSamoa patvirtino, kad nuo stojimo datos jos įstatymai ir kiti teisės aktai, susiję su teise prekiauti prekėmis, bei visos šiai teisei taikomos rinkliavos bei mokesčiai visiškai atitiks jos PPO reikalavimus. Ypač pasikeis Samoa alkoholio importo licencijų sistema, pagal kurią alkoholio importo bei platinimo teisės buvo neatskiriamos; bus suteikiama galimybė gauti laikiną licenciją, kurios savininkas galės tam tikrą laiką importuoti bei parduoti alkoholinius gėrimus, bei atskirtos dabar sujungtos alkoholio importo bei platinimo teisės.Užsienio investicijosSamoa pradėjo Užsienio investicijų įstatymo peržiūrą ir patvirtino, kad nuo stojimo datos šis teisės aktas atitiks PPO reikalavimus, įskaitant Samoa konkrečių įsipareigojimų paslaugų srityje sąraše išdėstytus įsipareigojimus. Tai ypač liečia ekonominės veiklos, kurią gali vykdyti tik Samoa piliečiai, sąrašų ir ekonominės veiklos, kurią tam tikromis sąlygomis gali vykdyti kitų šalių piliečiai, sąrašų administravimą, kaip nustatyta Užsienio investicijų įstatyme.Muitinis įvertinimasIki stojimo datos Samoa muitinio įvertinimo teisės aktai bei tvarka atitiks PPO susitarimus dėl muitinio įvertinimo.Sritys, kurioms prašyta suteikti pereinamąjį laikotarpįVidaus mokesčių taikymo importui srityje Samoa per trejus metus po stojimo privalės suderinti importuojamų ir vidaus pirminių produktų apmokestinimo tvarką su PPO nuostatomis, t. y. iš dalies pakeisti Prekėms ir paslaugoms taikomo pridėtinės vertės mokesčio įstatymą (toliau – PVM įstatymas), nes šiuo metu šis įstatymas netaikomas pirminės produkcijos gamintojams, t. y. smulkiesiems gamintojams, parduodantiems prekes vietos rinkoje. Pasibaigus šiam laikotarpiui Samoa praneš PPO Generalinei tarybai apie šio atleidimo nuo mokesčių pakeitimą arba panaikinimą. Pereinamuoju laikotarpiu Samoa parengs tinkamiausią teisės aktų reformą, atsižvelgdama į savo vidaus žemės ūkio sektorių, administracinius suvaržymus, su kuriais susiduria PVM įstatymą administruojanti ministerija, ir su reforma susijusius politinius aspektus.Intelektinių nuosavybės teisių srityje iki Samoa stojimo datos bus priimti teisės aktai, kuriais intelektinės nuosavybės režimas bus suderintas su Sutartimi dėl intelektinės nuosavybės teisių aspektų, susijusių su prekyba (TRIPS), o visiškas įgyvendinimas bus užtikrintas iki 2013 m. liepos mėn.III. REKOMENDACIJAPateikdama Tarybai tvirtinti Samoa stojimo į PPO sąlygas, Komisija išreiškia nuomonę, kad tai yra ne tik darnus, bet ir plataus masto rinkos atvėrimo įsipareigojimų rinkinys, kuris bus labai naudingas tiek Samoa, tiek jos PPO prekybos partnerėms.2011/0331 (NLE)PasiūlymasTARYBOS SPRENDIMASkuriuo atitinkamoje Pasaulio prekybos organizacijos instancijoje nustatoma Europos Sąjungos pozicija dėl Samoa stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmąją pastraipą kartu su 218 straipsnio 9 dalimi,atsižvelgdama į Europos Komisijos pasiūlymą,kadangi:(1) 1998 m. balandžio 15 d. Samoa Vyriausybė pateikė prašymą prisijungti prie Pasaulio prekybos organizacijos (toliau – PPO) steigimo sutarties pagal tos sutarties XII straipsnį;(2) siekiant susitarti dėl Samoa ir visoms PPO narėms priimtinų stojimo sąlygų, 1998 m. liepos 15 d. įsteigta Samoa stojimo į PPO darbo grupė;(3) Komisija Sąjungos vardu derėjosi dėl išsamaus Samoa prisiimamų rinkos atvėrimo įsipareigojimų, kurie tenkina Sąjungos reikalavimus ir atitinka Samoa išsivystymo lygį, rinkinio;(4) šie įsipareigojimai yra įtraukti į Samoa stojimo į PPO protokolą;(5) tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariai Samoa plėtrai;(6) todėl šis Stojimo protokolas turėtų būti patvirtintas;(7) PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija; PPO steigimo sutarties IV straipsnio 2 dalyje nustatyta, kad nevykstant Ministrų konferencijai jos funkcijas vykdo Generalinė taryba;(8) todėl būtina nustatyti Sąjungos poziciją atitinkamoje PPO instancijoje – PPO Ministrų konferencijoje arba PPO Generalinėje taryboje,PRIĖMĖ ŠĮ SPRENDIMĄ:Vienintelis straipsnis1. Pozicija dėl Samoa stojimo į PPO, kurios Europos Sąjunga laikysis atitinkamoje PPO instancijoje, yra pritarti stojimui.2. Šis sprendimas įsigalioja jo priėmimo dieną.Priimta [...]Tarybos varduPirmininkas